Иван Тургенев
Пролетна вечер

Превод от руски: Рада Александрова, —

chitanka.info

И бягат облаците златни

над уморената земя;

в полята росни, необятни

мъглата сякаш занемя;

ту бъбри ручей в долината,

ту гръм далечен прогърми,

ленив ветрец с крило в листата

като във мрежа зашуми.

Мълчи в тъма гора висока,

тъй утомително мълчи.

И само в сянката дълбока

безсънен лист ще отзвучи.

Звезда трепти на небесата,

прекрасна като любовта.

И леко, свято е в душата

като през детските лета.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.